**Prijavitelj: Reka Si, Zavod za trajnostno bivanje, Zavrč, socialno podjetje**

**Naslov projekta: *Kreativno načrtovanje žensk za ženske – KNŽŽ***

KNŽŽ je skupnostni projekt, ki z medkulturnim in ustvarjalnim mentorstvom združuje ženske iz migrantskih in nemigrantskih okolij. Projekt želi preseči „nevidno prepreko“, ki ženskam, še posebej arabsko govorečim migrantkam, onemogoča vstop na trg dela v Sloveniji.

Program je zasnovan v treh fazah, ki so prilagojene potrebam različnih arabsko govorečih skupin migrantk:

**Coaching & Opolnomočenje**

Skozi ples in ustvarjalnost bodo mentorice (ženske iz migrantskega in nemigrantskega okolja) vodile ustvarjalne delavnice za skupino 10 žensk. Skupina vključuje ženske s statusom begunke, nepismene in ženske s statusom Združitev družine. V varnem in podpornem okolju bodo udeleženke gradile mreže, izboljšale komunikacijo od srca do srca in raziskovale svoje prednosti, slabosti, priložnosti in nevarnosti (SWOT analiza). Začrtale bodo vizijo ekonomske neodvisnosti in prepoznale svoje osebne težnje.

**Mentorstvo in akcijski načrt**

Udeleženke bodo s pomočjo uprizoritvenih umetnosti vizualizirale korake, ki so potrebni za določitev ciljev SMART, ki bodo usklajeni z njihovo širšo vizijo. Individualna mentorska srečanja bodo zagotovila razmislek, usmerjanje in vrednotenje, ter jim pomagala narediti majhne a konkretne korake k njihovim ciljem.

**Predstavitev, evalvacija in nadaljnje spremljanje**

Mentorice in udeleženke bodo predstavile svoje akcijske načrte in dosežke. Razmišljale in planirale bodo o načinih, kako ohraniti in razširiti svoje odnose izven mentorskega programa. Vse udeleženke bodo prejele potrdila o udeležbi na usposabljanju kreativnega in medkulturnega mentorstva.